แนวโน้มหุ้นปรับขึ้นตามต่างประเทศ
นักวิเคราะห์ฯประเมินตลาดหุ้นไทยวันนี้ดัชนีมีโอกาสเหวี่ยงตัวขึ้นตามตลาดภูมิภาค  ลุ้นผลประชุมกนง.บ่ายนี้
29 พ.ค. 2556

นักวิเคราะห์ฯประเมินตลาดหุ้นไทยวันนี้ดัชนีมีโอกาสเหวี่ยงตัวขึ้นตามตลาดภูมิภาค  ลุ้นผลประชุมกนง.บ่ายนี้
นายณาศิส ประเสริฐกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยวันนี้ดัชนีมีโอกาสเหวี่ยงตัวขึ้นตามตลาดหุ้นอื่นในภูมิภาคเอเชีย โดยมีแรงหนุนมาจากการฟื้นตัวขึ้นของตลาดหุ้นสหรัฐฯและญี่ปุ่น 
อย่างไรก็ตาม ตลาดหุ้นไทยยังมีแรงหนุนในระยะสั้นในวันนี้จากการลุ้นผลการประชุมคณะกรรมการนโยบายการเงิน (กนง.) ซึ่งนักลงทุนต่างคาดหวังถึงการลดอัตราดอกเบี้ยนโยบาย ทั้งนี้ถ้าดัชนี SET สามารถยืนเหนือ 1,620 จุด ได้ก็มีโอกาสที่ดัชนี SET สามารถไปทดสอบระดับแนวต้าน 1,630 จุด  พร้อมให้แนวต้าน 1,610 จุด แนวรับ 1,630 จุด